1569

ஆண்டு 1569 (MDLXIX) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.

நிகழ்வுகள் 
 சனவரி 11–மே 6 – முதலாவது குலுக்கல் பரிசுச் சீட்டுக் குலுக்கல் இங்கிலாந்தில் பதிவு செய்யப்பட்டது. பழைய புனித பவுல் பேராலயத்தில் இடம்பெற்றது. 10 சிலிங்குகள் பெறுமதியான இச்சீட்டுகளினால் கிடைக்கப்பெற்ற பணம் துறைமுகங்கள் மற்றும் பொது இடங்களை மேம்படுத்தப் பயன்படுத்தப்பட்டது.
 சூலை 1 – போலந்து இராச்சியமும் லிதுவேனியாவும் ஒரு நாடாக போலந்து-லித்துவேனியா பொதுநலவாயம் என்ற பெயரில் இணைந்தன.
 நவம்பர்–டிசம்பர் – இங்கிலாந்தின் முதலாம் எலிசபெத்தை ஆட்சியில் இருந்து இறக்கி கத்தோலிக்கரான ஸ்காட்லாந்தின் முதலாம் மேரியை இங்கிலாந்தின் அரசியாக்க வடக்கின் மூன்று இளவரசர்களின் கிளர்ச்சி முறியடிக்கப்பட்டது. மூவரும் நாட்டை விட்டு வெளியேற்றப்பட்டனர்.
 அக்பர் பத்தேப்பூர் சிக்ரி என்ற வரலாற்றுச் சிறப்பு மிக்க நகரை அமைத்தார்.
  மதுரை மீனாட்சியம்மன் கோவிலில் உள்ள ஆயிரம் கால் மண்டபம் அரியநாத முதலியார் என்பவரால் கட்டப்பட்டது.
 அயூத்தியா அரசு பர்மாவிடம் தோற்றது.

பிறப்புகள் 
 ஆகத்து 31 – ஜஹாங்கீர், முகலாயப் பேரரசர் (இ. 1627)

இறப்புகள் 
 மே 10 – அவிலா நகரின் யோவான், எசுப்பானியப் புனிதர் (பி. 1500)
 செப்டம்பர் 9 – பீட்டர் புரூகல், டச்சு ஓவியர் (பி. 1525)
 கெம்பெ கவுடா, குறுநில மன்னர், பெங்களூருவின் நிறுவனர் (பி. 1510)

மேற்கோள்கள்